Vuk Antonijevic: Qëllimi i zyrës të ndihmojë serbët
Vëzhguesit e çështjeve ballkanike e shikojnë këtë si provokim dhe si pretendim të ri teritorial të serbëve
Vëzhguesit e çështjeve ballkanike e shikojnë si një lëvizje provokuese dhe si një pretendim të ri teritorial hapjen e zyrës serbe në Mitrovicë. Kryetari i zyrës, Vuk Antonijevic, tha se serbët e Kosovës janë të përgatitur për të gjitha mundësitë, pasi shpallja e pavarësisë do t’i trembte pakicat. Por shqiptarët përpiqen që qyteti të vihet nën kontrollin e institucioneve të Kosovës. Edhe pse kanë kaluar 8 vjet që kur Kosova u vu nën administrimin ndërkombëtar, qyteti i Mitrovicës mbetet personifikimi i një vendi të ndarë, ku dy komunitete janë kundër njeri tjetrit. Ky qytet në veri të Kosovës ka qënë shpesh skenë e dhunë që ka kapur mes dy zjarresh paqeruajtësit e NATO-s. Shqiptarët që jetojnë në jug të qytetit dhe serbët që jetojnë në veri janë pothuajse krejtësist më vete, një ndarje që mund të thellohet edhe më tej ndërkohë që pavarësia e Kosovës është në rendin e ditës të diplomacisë evropiane. Vendet e Bashkimit Evropian, nuk arritën të binin dakord dje në takimin e tyre në Bruksel për njohjen e pavarësisë së Kosovës. BE-ja e shikon unitetin lidhur me statusin e Kosovës si një faktor jetësor për këtë organizëm 27 vendesh dhe është e mendimit se po nuk doli me një qendrim unik për këtë çështje besueshmëria e saj në Ballkan do të dobësohej Në Kosovë, shqiptarët dhe serbët janë në pozicione diametralisht të kundërta. Shqiptarët synojnë ta vënë qytetin nën kontrollin e institucioneve të Kosovës. Po aq i vendosur sa Bajram Krasniqi, është edhe banori tjetër i Mitrovicës, Sabit Ademi, që jeton në veri. Me një lëvizje provokuese, që shikohet si një pretendim i ri teritorial, ministri serb për Kosovën, Slobodan Samardzic, hapi zyrën serbe në Mitrovisë, megjithë kundërshtimin e UNMIK-ut. Kryetari i zyrës, Vuk Antonijevic, tha se serbët e Kosovës janë të përgatitur për të gjitha mundësitë, pasi shpallja e pavarësisë do t’i trëmbte pakicat. Uashingtoni ka lënë vazhdimisht të kuptohet se është i gatshëm ta njohë pavarësinë e Kosovës nga Serbia, duke i hapur kështu rrugën një përplasjeje me Rusinë, kur Këshilli i Sigurimit i Kombeve të Bashkuara ta marrë në shqyrtim këtë çështje më 19 dhjetor. //iç//